section_heading: Povijest piktograma
paragraph_text: Kao jedno razdoblje u razvoju pisma, piktogram se kao vrsta izdvojio i razvio, postajući jedinstveno sredstvo komunikacije prelazeći sve jezične prepreke. Među prvim takvim pismima je klinasto pismo. Često se među piktograme svrstavaju i hijeroglifi, no oni spadaju u ideograme, isto kao i kinesko pismo. Od svojih je ranih početaka piktogram s vremenom bivao sve jednostavniji i uočljiviji.